Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12891

c) a jelen Annex-ben bemutatott formát követve kézzel kitöltött papír alapú dokumentum. 2.9 Ha adott dokumentumot továbbította az üzemeltető, vagy nevében továbbították azt, és a közszolgálati hatóságok azt elektronikus formában megkapta, akkor a szerződő állam ne követelje meg, hogy ugyanazt a dokumentumot papírformában is bemutassák. 2.10 A szerződő állam általában ne követelje meg az Általános Nyilatkozat (General Declaration) benyújtását. 2.10.1 Ha a szerződő állam az Általános Nyilatkozat (General Declaration) benyújtását továbbra is megkívánja, követelményeit korlátozza az 1. Függelékben rögzített kérdésekre. A tájékoztatást - legyen az papír formában, vagy elektronikus formában - el kell fogadni. 2.11 Ha a szerződő állam az Általános Nyilatkozatot (General Declaration) már csak tanúsítás céljából követeli meg, olyan intézkedést alkalmazzon, amely révén a tanúsítási követelmény teljesíthető a „Teheráru bizonylat” (Cargo Manifest) valamely oldalán a kívánt szövegezést tartalmazó kiegészítő nyilatkozat akár kézírással, akár gumi-bélyegzővel történő felvitelével. Az ilyen tanúsítást vagy a meghatalmazott ügynök, vagy a repülőgép parancsnok köteles aláírni. 2007/70/II. szám 2.12 A szerződő állam szokványos körülmények között ne írja elő az „Utas bizonylat” benyújtását (Passenger Manifest). Ha a szerződő állam az utas-bizonylat benyújtását továbbra is megkívánja, követelményeit korlátozza a 2. Függelékben rögzített elemekre. A tájékoztatást - legyen papír formában vagy elektronikus formában - el kell fogadni. 2.13 Ha a szerződő állam az utas bizonylat papír alapú bemutatását írja elő, azt fogadja el, az alábbiak közül bármelyik változatban:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes